ლაი ცინგ დე

ლაი ცინგ დე (; დ. 6 გჷმათუთა, 1959, თაშნეშე ჩინებული მუჭოთ უილიამ ლაიშ ჯოხოთ) — ტაივანალი პოლიტიკოსი დო ექიმი, ტაივანიშ ვიცე-პრეზიდენტი დო გიშაგორილი პრეზიდენტი, 2024 წანაშ ტაივანიშ საპრეზიდენტო გიშაგორუეფს გომორძგუაშ უკული.

ლაიქ დებადჷ ტაიპეიშ ვანლიშ განობას. დუდმაართაშე გურაფულენდჷ რეაბილიტაციას დო ოჯალარე ჭყანთხილუას ტაიპეის, უკული, 2003 წანას, მიღჷ ჰარვარდიშ უნივერსიტეტიშ მაგისტრიშ ხარისხი. ექიმეფიშ აზარაშ ერუანული ასოციაციაშ პრეზიდენტალაშ უკული, ლაიქ 1996 წანაშ გიშაგორუეფს გიმორძგჷ თაინანიშ მაჟორიტარულ ოლქის. გეჸვენჯ წანეფს ოლქის მუსხირენ გომორძგუაშ უკული, 2010 წანას ლაიქ ნოღა თაინანიშ მერო გჷნირთუ. 2014 წანაშ გომაჟირაფონ გიშაგორუეფიშ უკული, პრეზიდენტ ცაი ინ-ვენქ ლაი 2017 წანას, პრემიერ-მინისტრო ქჷდარინუ.

2018 წანაშ 24 გერგობათუთას, ლაიქ გეგნოდირთჷ პრემიერიშ პოსტიშე 2018 წანაშ აბანობური გიშაგორუეფიშ უკული, ნამუსთ თიში პარტიაქ, დემოკრატიული პროგრესული პარტიაქ (DPP), კონწარო დემარცხჷ. 2019 წანას, მჯუშ კანდიდატურა წჷმარინუ დინოხპარტიულ გიშაგორუეფს, მარა ცაი ინ-ვენიშ გომორძგუაშ უკული, თიშ პარტნიორო გჷნირთუ 2020 წანაშ გიშაგორუეფს. ცაი ინ-ვენიშ გომორძგუაშ უკული, ლაი ტაივანიშ ვიცე-პრეზიდენტო ქჷდარინეს. 2023 წანაშ პირელს, DPP-ქ ლაი 2024 წანაშ გიშაგორუეფს მუში კანდიდატურა წჷმარინუ, ნამუსჷთ თიქ 40.05%-ით გიმორძგჷ.

ლაი ხუჯის უკინანს ტაივანიშ ოკითხირეს სტატუს-კვოშ ასქუილადაფას, ამერიკაშ აკოართოიანაფილ შტატეფწკჷმა ურთიართობეფიშ გოტომბარაფას დო შხვა ლიბერალურ დემოკრატიეფწკჷმა რსხუეფიშ გოჭყაფას.

რესურსეფი ინტერნეტის
 „ომი თუ მშვიდობა“, „დემოკრატია თუ ავტოკრატია“? - რა არჩევანი აქვს ტაივანს, ლუკა პერტაია, იანვარი 05, 2024

სქოლიო

კატეგორია:ტაივანიშ პრეზიდენტეფი